钦定古今图书集成/理学汇编/学行典/第204卷 > 戚承祖 谢大绶
## 钦定古今图书集成/理学汇编/学行典/第204卷 > 戚承祖 谢大绶

按《嘉定县志》：“戚承祖鬻薪为业，四壁萧然，事父必觅
甘鲜，曲意承欢。遇病，割股进羹，亲病得愈。倪司理长
圩上其事于巡按御史。同里谢大绶，事父母竭力尽
孝。遇乱，大绶负其父，命妻扶其母逃于乡。父病，割股
作糜以进，夜则吁斗祈减己算，以益亲寿。”县令随登
云上其事，巡按梁给匾旌表。